《登慈佛寺》
宋代·刘攽

清溪浅褰裳，嘉树大盈抱。古寺向百年，地幽景深好。

连峰拱苍翠，秋雨洗穹昊。客至登高楼，西风动衰草。

雄豪昔未遇，饭粥殆将老。岂知风云期，草昧及天造。

杖箠城下邑，倾囷载金宝。良知积困约，固不慰枯槁。

铭勋久犹存，馀烈漫浩浩。空馀祇树园，常此伊蒲祷。

阶除稍芜没，梁栋乍倾倒。顾览为徘徊，物化那能道。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。